अत्यंत समृद्धि के काल में भी हमारे यहां के ऋषि-मुनियों ने, संतों-धर्मोपदेशकों ने इस बात को जान लिया था कि मनुष्य का वास्तविक सुख भोग में निहित नहीं है। उन्होंने यह जान लिया था कि जो प्रारंभ में अच्छा लगता है वह अंत में मनुष्य के क्लेश का कारण बनता है, कि अतिरेक से बचना और एक मध्य मार्ग अपनाना व्यक्ति को अनेक मानवीय कष्टों से बचाए रखता है, कि अहिंसा ,सत्य, अस्तेय, अपरिग्रह, ब्रह्मचर्य, शौच, संतोष और तप मनुष्य को आत्मिक उन्नति की ओर ले जाने के साधन हैं।